Trebuie sa va spun ca atunci cand am privit pentru prima data imaginile astea m-am simtit, pentru prima data, batran.

Daca ai in jur de 40 de ani, ca si mine, si mai ai si fete, nu are cum sa nu-ti stea inima in loc o clipa.

Imaginile sunt de la un Bal al Bobocilor din Cluj si au fost publicate, NECENZURATE, de o copila pe pagina ei de facebook. Cei din imagini au 14-15 ani.

„Bine, e un joc!”, mi-am zis. Apoi m-am gandit la „Sticluta”, „Lapte gros” sau orice numeam noi jocuri la 14 ani. „Sunt batran, gata!” mi-am zis.

Apoi am incercat sa le gasesc scuze copiilor. Si le-am gasit: la 14 ani esti tentat sa imiti ce e cool, esti teribilist. Notiunile de „bine”, „rau”, „moral”, „imoral”, „decent”, „indecent” se amesteca in capul tau. Ce ma sperie totusi e dezinvoltura fetelor.

Am incercat sa le gasesc scuze parintilor. Nu am reusit. Chiar deloc.

Am incercat sa le gasesc scuze profesorilor sau celor care au organizat… Mi-a fost imposibil. M-am gandit ca poate nu au stiut, dar… cum naiba? Sau poate li s-a parut amuzant?

Am incercat sa le gasesc scuze celor de la club, adultilor. Mi-e greu sa o fac.

Poate ca asa sunt pustii de 14 ani din 2017. O parte dintre ei. Poate ca mai conteaza si cine e organizatorul balului. Cei de la scoala stiu? Dupa toata informatia pe care o au tinerii, dupa acccesul la net, dupa… poate asa ajung sa se manifeste. Dracu stie!

14 ani e varsta la care aspiri la prima iubire, in taina, iti iei inima in dinti sa i-o spui. Nu aspiri la prima mimare de sex oral in public. Poate ca e vina mea, nu sunt destul de deschis la minte si, va rog sa ma credeti, imi pun serios intrebarea asta.

Am doua fete, iar cea mare are 11 ani, asa ca trebuie sa studiez rapid problema.

Sunt ingrijorat, iar pana voi reusi…

Tot ce pot sa zic e ca vreau inapoi in ’90. Nici nu ma gandesc cum va arata balul de la 18 ani!

PAGINILE MELE DE FACEBOOK: Silviu Iliuta SI cronicipebune

IMPORTANT: Va rog sa nu distribuiti pozele necenzurate de pe facebook si sa nu dezvaluiti identitatea fetei care a postat! Este vorba despre minori!

PAGINILE MELE DE FACEBOOK: Silviu Iliuta SI cronicipebune

SURSE POZE: FACEBOOK, nu vreau sa dau pagina, apartine unei minore



Citeste si: POVESTI PENTRU OAMENII MARI.